**Gândire metamorfozată**

*Stelian Stancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe alocuri, mai de vară

Fără gând de răzvrătire

O păstaie cam amară

Vrea să facă nemurire,

Din al ei şirag de visuri

Fără pic de supărare

Ca la toamnă din abisuri

Să găsească o cărare,

Pe care să poposească

În imaginea idilei

Chip de fată nelumească

Dar cu vocea sfânt-a milei.

Şi cum sta în aşteptare

Fără să mai creadă-n tot

A apus pe ea cărare

Soarele cam rupt în cot.

Nici nu vrea să-l recunoască

Se preface a nu-l şti

Până când a găsit mască

Pentru a mai povesti,

Despre chipul cel abrupt

Al destinului pe ducă

Căci nu-i versul mai corupt

Decât clipa cea zăludă.